че поради ниската степен на съдействие от страна на китайските износители, сравняването на цените въз основа на видовете на продукта е било невъзможно. Вредата беше оценена за всички видове на продукта като цяло, без да приоритетно да се разглеждат видовете продукти от висок клас. Това беше постигнато чрез изготвяне на извадка от производители от производители от Съюза, по отношение на избора на които не бяха получени коментари. Производителите бяха подбрани въз основа на най-големия представителен обем от продажби и производство, следователно тяхната продукция обхваща всички видове продукти, а не само тези от висок клас. По отношение на второто твърдение Комисията припомни съображение 185 и това, че дъмпингът от страна на китайските износители вече е бил установен през разследвания период в рамките на прегледа.
 (286)
 Следователно двете твърдения на CCCME бяха отхвърлени.
 4.6.3. Привлекателност на пазара на Съюза
 (287)
 Пазарът на Съюза е привлекателен от гледна точка на своя мащаб и цени. Според наличната информация, предоставена от заявителя (98), пазарът на Съюза е най-големият световен пазар по отношение на търсенето.
 (288)
 Както е обяснено в съображение 193, установено е, че той е привлекателен от гледна точка на цените, тъй като експортните цени за ЕС са средно по-високи от онези за други държави.
 (289)
 Статистическите данни за износа на Китай показват също така, че експортните цени на Китай за неговите основни експортни пазари, т.е. САЩ, Индонезия и Япония, са били средно по-ниски (50 EUR/бройка) от онези за ЕС (64 EUR/бройка) по време на разследвания период в рамките на прегледа.
 (290)
 Привлекателността на пазара на Съюза се потвърждава и от тенденцията при вноса от КНР, която въпреки действащите мерки показва значителен растеж през разглеждания период (+ 51 %).
 (291)
 В коментарите си по отношение на окончателното разгласяване CCCME заяви, че дори ако мерките бъдат отменени, за китайските износители е трудно да си възвърнат клиентите в Съюза в краткосрочен план. Освен това съществуващата мрежа в други държави, намаляването на търсенето в Съюза и конкуренцията от страна на възстановилите се производители от Съюза би действала като възпиращ фактор за китайските износители.
 (292)
 Комисията припомни констатациите в съображение 212, и по-специално, че в рамките на период от 27 месеца (от 2016 г. до разследвания период в рамките на прегледа) китайският внос се е увеличил с 59 %. Освен това практиките на заобикаляне, упоменати в съображения 3 и 4, потвърждават, че китайските износители продължават да проявяват силен интерес към пазара на Съюза и могат да навлязат много бързо на този пазар.
 (293)
 Това твърдение на CCCME беше отхвърлено.
 4.6.4. Производствен капацитет и свободен капацитет в КНР
 (294)
 Както е обяснено в съображения 187—190, през разследвания период в рамките на прегледа китайският капацитет за производство на велосипеди е консервативно установен на равнище от 117 милиона бройки. Следователно, въз основа на обем на производство от 80 милиона бройки, наличният свободен капацитет през разследвания период в рамките на прегледа е 37 милиона велосипеда. Този капацитет би бил достатъчен, за да покрие двукратния размер на потреблението на пазара на Съюза.
 (295)
 Освен това, както е потвърдено от Китайската асоциация за велосипеда,